
PROCEMIUM,; 


tum in me eſt, morem geram, quaedam de Ty- 
pho, in hoc inaugurali tentamine, diſſerere ſta« 


tui. 


vita, nullus cuilibet conditioni, ſexm, aut aetati 


frequens eſt in noſtra præſertim inſula, ut prae 
A aliig 


Ur celebris hujus Academiae decretis, quan· 


Inter morbos, quibus obnoxia eſt humana 


minus parcit; faevids aut latids graſſatur, ut 
vix ulla regio ab hoc immunis dici queat: adeo 


— 

aliis medicorum attentionem fibi meritò vindi- | 
cet. Hoc argumentum tractandum ſuſcepi, non 


tam vani allectus ſpe aliquid novi proferendi, 


quam ut, quae ex meis illuſtr, Profeſſoribus 
audivi, aut ex libris didici, de morbo graviſ- 4 


ſimo, mihimet in mente revocarem. 


22 — —ü— 


MORBI CHARACTER. 


Hazc noſtri aevi medicis ſaltem debetur laus, 
quod varios morbos, quibus plectitur humanum 


genus, à veteribus ſcriptoribus paſſim, ſine or- 
dine et in indigeſta ſerie, prius in eorum operibus 
exhibitos, in perſpicuum concinnumque noſolo- 
gicum ordinem redigerint: unde et tyronibus 
multo minor labor, cliniciſque fida, quicum 


aegri affectiones comparent, tabula exhibita eſt. | 


Inter ſolertes medicos, qui hujuſmodi operibus | 
animum intenderunt, imprimis eminent clarus 
Sauvageſius et illuſtr. Cullenus, hujus Acade- - 


miae lumen. | 
Hic 

DE TYPHO. 


Flic de febribus agens, eas ad pauca genera 
deduxit, meritò reſpuens eas omnes febrium di- 
viſiones et nomina ab antiquis uſitata, quae ni- 
hil aliud denotant niſi ejuſdem morbi varietates 
et diverſa ſymptomata. Hine in febribus conti- 
nuis, tria tantùm genera comprehendit Culle- 
nus; inter quae ſtat morbus de quo agimus, cui 
nomen Typhi dedit, et quem ſequentibus verbis 
ita definivit: Morbus contagioſus; calor pa- 
& rum auctus; pulſus parvus, debilis, plerumque 
& frequens ; urina parùm mutata ; ſenforii fun- 
% Fiones plurimum turbatae ; vires multùm im- 
t minutae.”? : | 
In hac definitione et ſub hoc nomine, compre- 
hendi debent omnes febres contagioſae, quae in 
varus temporibus varia nomina habuerunt, ve- 
luti febris peſtilens, maligna, petechialis, lenta, 
nervoſa, nervoſa putrida, contagioſa putrida, fe- 
bris carcerum, caſtrenſis, bilioſa putrida, &c. 
utpote quae natura eaedem non niſi nomine, 
gradu, aut violentia diſcrepent. 
In hac Typhi definitione, praecipua morbi 
A 2 ſympto- 

' mptomata ita exhibentur, ut cuilibet ad eam 
attendenti, morbus facile innoteſcat. Synocha, 
ſive inflammatoria febris, longe diverſam indo- 
lem exhibet ; in hac pulſus reperitur frequens, 
validus et durus, urina rubra eſt, facies florida 
et tumida, calor corporis magnus, ſanguis miſ- 
Tus denſam et tenacem cruſtam exhibet ; prae- 
terea morbus non contagioſus eſt, et plerumque 
oritur ab errore aliquo in rebus non naturali- 
bus; haec vero non ita evenire in Typho ex 
prolata definitione ſatis evidens eſt: quod fi, in 
initio morbi, aliquid dubu exſurgeret, progreſ- 
ſus morbi et hujus hiſtoria nunc tradenda no- 


dum ſolveret. 


MORBI 

MORBI HISTORIA, 


TypHt hiſtoriam deſcribentes, quo dilucidior 
fiat oratio, morbi curſum in tres partes ſeu gra- 


dus dividemus, 


GRA DUS Primus. 


Magna totius corporis debilitas, inſuetus lan- 
guor, cibi faftidium, frigoris et caloris alter- 


nantes ſenſus, cum inſolita animi demiſſione, et 
ad omnem motum averſatione inſigni, Typhi 
pedetentim obrepentis triſtia praenuncia depre- 
henduntur; deinde frequens adeſt nauſea, inſi- 
pidae pituitae eructatio, facies pallet et collabi- 
tur; jam ſomnus nullum levamen affert, at pro 
blanda quiete diris aeger torquetur inſomniis; 
mali jam vehementia ita laeditur conſtitutio ut 


aegrotans omnis animi attentionis impatiens, 


conſuetis negotiis valedicat, ſeque his imparem 
elle 

eſſe fateatur, peſſima quaeque ominans ; etſi ae. 
gritudo non tanta fit adhuc ut lecto affigatur, 


ea tamen eſt ut magnam moleſtiam faceſſat; ca- 


pitis interim dolore obtuſo, vertigine, frigoris, ut 


obfervat Huxhamus, ſenſu, ſecundum ſuturae co- 
ranariae decurſum, afficitur ; nec jam ſtrepitum 
aut lucem tolerare poteſt ; aegrè ſpiritum trahit, 
ſuſpirat frequenter, de conſtrictionis ſenſu circa 
praecordia conqueritur, quamvis hic dolor rarò 
tuſſi comitetur; pulſus celeres, debiles, facile 
comprimendi, nunc tremuli nunc intermittentes, 
reperiuntur; urina tune pallida eſt, aut cerevi- 
ſiae tenui et vapidae haud abſimilis, gradatim 
verò in morbi decurſu mutanda ; alvus tarda, 


rariſſimè ſed interdum naturalis, linguae ſtatus 


nunc à naturali paululum deflectit, et muco al- 


bido obducitur. 

De calore multùm conqueritur aegrotans, nec 
tamen multùm ſitit, et cutis, quae nunc ſicca 
evadit, revera parùm calet. Symptomata haec, 
ut in pleriſque febribus ſolet, mane aliquantu- 


lum levantur, iterum veſperi aggravanda : turic 
enim 

enim dolor capitis, vertigo, calor, pulsũs fre- 
quentia, iterum ingraveſcunt. 


GRA DUS SecunDUs. 


Ita quidem ſeſe habet aeger primis morbi die- 
bus, aut etiam prima hebdomada ; pro enim fe- 
bricitantis conſtitutione, contagii in corpus re- 
cepti malignitate, plus minuſve rapidè progre- 
ditur Typhus; gradatim vero, niſi ars aut na- 
tura levamen afferat, malum indies in pejus 
ruit; omnia ſymptomata aggravantur ; languor 
et debilitas augentur ; praecordiorum conſtri- 
ctio, moleſtia, anxietas, delirium, vehementer 
urgent, et vix erectus ſedere aut ſtare poteſt 
aeger, quin animo linquatur. Frigidi, gluti- 
noſi ſudores erumpunt in multis corporis parti- 
bus, brevi rurſus evaneſcentes: hi, praeſertim in 
fronte, et averſis manibus erumpere obſervan- 


tur; non rarò extremitates aurium et naſi fri- 


gidae reperiuntur, dum volae et genae arde- 


ſcunt ; cephalalgia et vertigo nunc magis ſaevi- 
unt; 

unt; malum non raro ad aures extenditur et 
inde oritur tinnitus aurium, in nonnullis ſurdi- 
tas: aeger penitus delirat, frequenter ſibi muſ- 
fitat verba incohaerentia ab aſtantibus nequa- 
quam intelligenda; jam tendines ſubſilire, ma- 
nus tremere obſervantur; lingua nunc admo- 
dum ſicca et nigricans in medio evadit, in aliqua 
parte fiſſa et dehiſcens, margine ſubflava aut ſub- 
viridis, magnopere tremibunda ſi fortè exſeratur; 
dentes materia nigra obducuntur, et inſuavis ex 
ore oritur odor; urina magis limpida eſt, quam- 
vis nonnunquam nebula quaedam in ea obſer- 
vetur. 


Non rarò eodem morbi tempore, petechiac 


varii coloris erumpunt, alias purpureae, alias 


ſubfuſcae vel nigricantes, in pectore et dorſo po- 
tiſſimum detegendae : nonnunquam ſed rariſſimè 
crura et brachia his foedantur. Haec tamen 
eruptio nullo definito tempore ſuboritur; in qui- 
buſdam aegris a quinto die obſervatur, in aliis 
non ante decimum quartum. Multum hae pen- 


dere videntur a quibuſdam aliis cauſis concur- 


rentibus, 

rentibus, veluti ab aëre nimis calido et impuro, 
immunditiis, &c. 

Hae petechiae aliquando tam ſpiſſae ſunt, ut 
oculus nihil, niſi continuam rubrarum macula- 
rum ſeriem, detegat; et cutis tota ſolito tantùm 
floridior appareat: hinc in illis detegendis, ſo- 


lertia quaedam nonnunquam requiritur. 


GRA DUS TERTIUsS. 


Haec in medio febris ſtatu ita ferè occurrunt: 
fed nunc aegrotans, vi mali magis ac magis de- 
bilitatus, ſenſim fatiſcit. | 

Sudores copioſiores et conſtantiores fiunt: his 
exhauritur febricitans ; aut perpetua diarrhoea, | 


quae non rard eodem tempore occurrit. Artus 
nunc continud frigent; ſubſultus tendinum, pro- 


ut vires deficiunt, increſcit; viſus obſcuratur, et 
retina laeſa radios lucis ex parte tantùm ſentit, 
et hinc aliquando flocculis ob oculos ludere ap- 


parentibus decipitur aeger; jam nec ſtrepitu nec 
B vivida 

gimda luce, in initio inorbi intolerandis, aſſici- 
tur; oculi immobiles fiunt et concavi; facies ca- 
daveroſa fit, ungues pallidae et lividae ; vox de- 
ficit, vel ita debilis fit, ut vix audin poſſit aeger; 
deletur devorandi facultas; pulſus interim ita de- 
bilis et celer reperitur, ut vix ictus arteriarum 
numerari queant. Faeces atque urina, inſcio 
aegro, elabuntur, et ſine cauſa defluunt la- 
chrymae. 

In hoc ultimo morbi ſtadio, vibices aliquando 
| in multis corporis partibus, apparent ; nigrae 


aphthae circa os, linguam, et in faucibus dete- 


guntur; urina eodem tempore nigricans et foe- 
tida redditur, et faeces ſanguine tint ſunt ; ſan- 


ö | 
guis non rarò prorumpit è gingivis, è naribus, 


| et aliis partibus, veluti ex ulceribus vetuſtis. 
Omnia nunc ad extrema ventum eſſe teſtan- 
tur: ſingultus, tremores permagni in toto cor- 
pore, aut coma ſomno non removendo excipien- 
dum, luctuoſae ſcenae finem imponunt. 
Hactenus morbi ad lethalem exitum vergentis 
hiſtoriam tradidimus; ſymptomataque expoſui- 
mus, 

mus, quae vulgò in ejus decurſu occurrunt: 
ſed aceuratam ejus deſcriptionem exhibere ad- 


modum difficile eſt, Morbi enim forma, duratio 


ſymptomatum, ordo, gravitas, numerus, mirum 
in modum variant. 

In his morbus admodùm lenis eſt, celeriter- 
que tranſit; alias aegretans per totum tempus 
comate plus minuſve profundd ſopitur, nulla ju- 
dicii ſigna demonſtrans: in ſomno ferè continuò 
curſum morbi pertranſire videtur; in aliis mor- 
bus etiam ab initio vehementiſſimus eſt, et debi- 
litatis magnae et putredinis ſigna eitò manifeſta 
fiunt. Hinc pro aegri temperamento, vitae ge- 
nere, coeli aſpectu, anni tempeſtate, variam 'Ty- 
phus indolem induit. 

Quod verò ad ejus durationem attinet nihil 
certè quoque judicari poteſt; haec ab ejus gra- 
viore vel mitiore ſtatu multùm pendere videtur : 
aliquando aeger intra quinque vel ſeptem dies 
convaleſcet, ſed hoc quidem rariſſimè evenit ; in 
als exemplis per ſeptem hebdomadas differtur 


ſanitas: cum per tantum temporis ſpatium pro- 
B 2 greditur 

greditur Typhus, a fatuitatis periculo non im. 
munis eſt aeger, quae tamen paulatim vulgo re- 
cedit cùm vires iterum reſtituuntur. 

Nonnullis clinicis placuit diem decimum ſepti- 


mum annotare, quo ſi pervenerit aeger, de ejus 


ſalute non deſperandum eſſe, et omnia in melius 
mutari ſibi perſuaſum habuerunt. Alii medici 


Typhum aliquando vel morte vel ſanitate, quan- 


quam rariùs, circa ſeptimum diem terminari 


memoriae tradiderunt : alii undecimam diem in- 
dicant tanquam peſſimam; ſed de his nihil ſatis 
certi habemus cui fidere poſſimus. 


CAUSAE 


CAUSAE REMOTAE. 2 


Caus ax, quae morbo originem praebent, in 
duas claſſes, praediſponentes ſcilicet et excitan- 
tes, meritò referri ſolent. 


CAus AB PRAEDISPONENTES. 


Ea, quae corporis humani vires ita debilitant, 
ut hoc magis cauſae excitanti obnoxium fiat, in- 
ter cauſas praediſponentes cenſeri debent. Haec 
verò ſunt deprimentia animi pathemata; vita ſe. 
dentaria; exinanitiones nimiae; venus immodi- 
ca; errores in diaeta; longa inedia; calor, fri- 
gus, &c. 

Affectus animi triſtes quotquot ſunt, brevi cor- 
pus debilitant; tanta enim adeſt, inter corpus 
et mentem, ſympathia, ut haec graviter affici 
nequeat, quin brevi corpus ejuſdem affectionis 
particeps fiat. Inter vero animi affectus, metus 

praecipue 

praecipuè corpus ad contagium recipiendum op- 


portunum reddit; hic enim vim cerebri et id- 


circo actionem cordis et arteriarum imminuen- 
do, ſanguinem ab extremis partibus avertit; cu- 
tem gelidam et pallidam reddit, omneſque fun- 
Ctiones debilitat: hinc in locis in quibus ſaevi- 


unt contagioſi morbi, hi non raro immunes a 


contagio evadunt, qui animo laeto et confidente 


praediti ſunt; dum contra timidi et moeſti con- 
tagio abſumuntur. 
Vita ſedentaria. Homines hoc vitae genere, 


debiles admodum fiunt; exercitatione enim cor- 
pore non ut decet firmato, muſculi flaccidi fiunt, 


nervi vires amittunt, ſanguinis motus languet, 
ventriculus infirmatur, et concoctio non ritè per- 
ficitur; omnis uno verbo organorum ſecernen- 
tium vitiatur actio, et ſic, ut videtur, ad hanc 
febrem magis proclives fiunt. 

Homines molli et laxa fibra praediti, quae- 
cunque fir hujus laxitatis cauſa, magis hujuſ- 
modi febribus obnoxi ſunt, 


Conſtantinopoli, Turcz, multis ablutionibus 
tepidiſque 

tepidiſque balneis quotidie debilitati, magis quam 
alienigenae peſte, corripi dicuntur. 

Magnae ſanguinis jacturae, five arte factae ſive 
caſu, veluti gravibus vulneribus, corpus debili- 
tant et Typho obnoxium reddunt: idem quoque 


verum eſt de nimia venere. Immoderata ſeminis 
profuſio, ut monet illuſtr. Gaubius, non tan- 


tum utiliſſimi humoris jacturà, ſed ipſo etiam 


motu convulſivo quo emittitur, corpus imprimis 
laedit. His addi debent aliae cauſae infirman- 
tes, veluti ſtudium intenſum, pervigilia nimis 
protracta, negotia, meditationes continuae et 
alia ejuſmodi, corporis ſanitati pernicioſiſſima. 
Diaeta nimis lauta et copioſa vel prava et te- 
nuis, corpus aeque laedunt. Effectus pravae 
diaetae, veluti parum nutrientis cibi, aut non de- 
bita quantitate ſuppeditati, non minus deplo- 
randi; et ibi Typhum ſaeviùs graſſari, ubi inedia 
et rerum inopia adeſt, luctuoſa docet expe- 
rientia *. 
Calor 


* Edinburgh Medical Eſſays, vol. iv. p. 28. 

Calor immodicus quoque homines ad hunc 
morbum prochves reddit : hinc in calidis regio- 
nibus non rard ſaeviunt malignae admodum hu- 


jus generis febres, 
Frigus haud ſecus ac nimius calor, praeſer- 


tim ſi magnum et diuturnum fuerit, aut cum 
humiditate conjunctum, proclivitatem ad Ty- 
phum facit. | 

A quibuſdam medicis, inter cauſas Typhi ex- 
citantes recenſitum eſt: frigus verò corpus tan- 
tum ad Typhum proclive, non vero hunc exci- 


tare, mihi veriſimile videtur. Non me fugit plu- 


rimos morbos actione frigoris ſola quotidie in- 


duci, veluti ſynocham, catarrhum, pneumoni- 
am, rheumatiſmum ; ſed hi morbi tum indole 


tum medendi ratione, longe 3 morbo de quo 


diſſerimus diſcrepant, et non contagioſi ſunt. 


Causa Excrraxs. 


Contagium igitur humanum tanquam ſolam 


Typhi cauſam excitantem habere vellem. — 


«© Dum 

e Dum ſpirat homo, obſervat illuſtr. Profeſſor 
Gregory, lethale ſibi aluſque ſpirantibus ve« 


„ nenum fundit ; neque ſolus pulmonis ' halitug - 


C adeo nocet : manat ab omni cutis foramina 
« materia ſubtiliſſima, venenata, fortaſse putre- 
& ſcens, quae diu collecta, neque per auras dif- 
<« fuſa, et corpori denuò admota, aut iterum in 
idipſum recepta, graviſiſſimis morbis inficit z 
nec ſiſtit gradum, ſed veluti vires per pabu- 
“ lum naQa, longe latèque per populos graſ- 
„ r | 

Febrem Typhoideam hoc modo generari in- 


numera probant exempla. 


In carceribus et in aliis locis ubi conferti ho- 


mines diu includuntur, libero atris externi cir- 


cuitu privati, hic morbus præcipuè graſſatur. 


Unum tantùm aut alterum exemplum hie re- 


feram. 
C Ex 


* Gregory, Conſpectus Medecinae Theoreticae, tom, i, 


P- 33 

Ex centum et quadraginta ſex hominibus, qu? 
in carcere Calcuttae, deficiente ſcilicet are pu- 
ro, et halitu inquinato ſpiritu recepto, centum 
et viginti tres, intra unius noctis ſpatium, fato 
occubuerunt : alii verò e cladi ſuperſtites Typho 
correpti fuerunt *. 

In comitiis Oxoniae habitis anno 1 577, refe- 
renti Camdeno, venenoſo et peſtilenti halitu pae- 
dore incarceratorum ita correpti ſunt plerique 
omnes qui aderant, ut intra quadraginta dierum 


ſpatium ferè finguli, praeter mulieres et pueros, 


obierunt : inter hos fuere viri graves et juris ſci- 
entia clariſſimi I. 


Exemplum 


* Vide Medical Extracts on the Nature of Health, 
&c. London 1796. Tom. i. ſe. 11. p. 46, et ſeqq. \ 


4 Vide Camden's Annals of Queen Elizabeth, p. 
271, folio, London 1615.—Engliſh Tranſlation, third 
edition, folio, p. 196, London 1635.—Stowe's Chroni- 
cle for 1577, p. 681, London 1615.—Sir John Pringle's 
Diſeaſes of the Army, p. 300.—-Mead's Works, p. 209. 


Exemplum ſimile recentiùs obſervatum eſt, in 
curia dicta . Old Bailey,” ubi quatuor ex judi- 
cibus, duo vel tres ex juriſconſultis, aliique ad- 
ſtantes, aura peſtiferà in curiam a reis advectaà, 
percuſſi perierunt. 

Narrat eques Pringlius, in ſuo de milituin 
morbis libro, ex viginti tribus hominibus, qui 
in tentoriis vetuſtis, ubi nonnulli decubuerant 
aegri, reſarciendis occupati fuerunt, ſeptem Ty- 
pho correptos fuiſſe et enecatos. 

In narratione febris malignae epidemicae Cor- 
cagienſis, auctorem cauſam ejus rerum harum 
conjunctioni imputare videmus, viz. coeli hu- 
miditati, aquae impuritati, lanienarum, quarum 
hie ſunt valdè multae, infectioni, purgamentis 
putreſcentibus, in plateis et vicis relictis, ſimul 
cum carnis magna quantitate, quam tempore 
cibaria ſuppetandi, ſine pane aut liquoribus fer- 
mentatis, pauperrimi comedunt 

C 2 In 


* Vide Dr. Rogers's Eſſay on the Epidemic Diſeaſes 


of Cork, p. 36 et 47, 8vo, Dublin 1734. 

In hac regione Typhus multùm faevit in hi- 
berno tempore, inter pauperes qui, tuguriis ſuis 
incluſi, in atre impuro, perpetuo humano ha- 
litu foedato, magnam temporis partem conſu- 
munt. 

Haec exempla, quibus plura addere poſſemus, 
luculenter probant Typhum originem ducere ex 
halitu humano, vel recens ex corpore aegri hoc 
morbo affecti efflato, et corpori ſani hominis ad- 
moto, vel ferius ex contactu rerum coinquina- 
wh 

Quidam, et non parvi nominis medici, Ty- 
phum, magna corporis defatigatione et inſigni 
animi moeſtitia, excitari poſſe opinantur: fi vero 
haec opinio febrium ſporadicarum quarundem 


originem 


* Hoc in libro febris malignae et variolae originis, 


© hiſtoriam plenam habemus, ab acris corruptione, urbi 
« Corcagiae ab menſe Sextile uſque ad Januarium, pro- 
<< priae, ortae, In hac urbe ingens pecudum numerus, 
* ad centum et viginti millia quotannis mactatur, ad 


* plum nauticum.“ PxixcLE, p. 327. 

originem feliciter explanet, Typhi tamen gra- 
vioris et per contagionem propagati, de quo hic 
praecipue agere in animo eſt, alia petenda eſt 
cauſa : hanc verò nihil aliud eſſe quam effluvia 
a corpore humano ex dictis certum eſt. 

Quaenam ſit pernicioſiſſimi hujus halitis na- 
tura multi iatro-chemici, parvo tamen ſucceſſu, 
inveſtigare conati ſunt: ſubtiliſſimam enim ejus 
naturam cognoſcere, et chemicas dotes explorare, 
valdè arduum eſt. 

Nonnulli, quaſdam contagioſas febres, gaſe 
nitroſo feliciter extinctas fuiſſe, animadvertentes, 
morbi fomitem alkalinae eſſe naturae, ſibimet 
perſuaſerunt. Cum verò animo reputamus, mul- 
torum chemicorum officinis ingentem ammoniae 
copiam quotidie evolvi, et in ara diffudi, neque 
tamen hunc aëra reſpirantes, Typho affici : hanc 
opinionem, lubrico admodum niti fundamento, 
credimus. 

Acida forta(s contra contagium pollent, non 
quia illud innocuum reddunt, fed quoniam atra 


minus aptum efficiunt, ut ejus fit vehiculum. 
Aln, 

Alii, contra, inter quos Mitchillius Neobora« 
cenſis medicus, et Darwinius, contagium Typhi 
. acidae naturae eſſe, exiſtimayerunt : ille con- 
tendit id nihil aliud eſſe, quam oxydum gazeoſum 
azoti : hoc oxydum vitae injmiciſſimum eſſe, ne- 
mo inficias ibit: hoc tamen idem eſſe ac conta. 
gium Typhi nullo probatur argumento: nec eos, 
qui nitratem ammoniae parando, plus minuſve va- 


poribus oxydi gazegſi azoti expoſiti ſunt, peſti- 


{ lentibus febribus potiſſimùm corripi videmus, 
0  Hinc artem chemicam, pulcherrimis inventis, 
i noſtro aevo, non immeritò celebrem, nullam 
i adhuc in banc rem, lucem attulifſe fatendum 


eſt : naturamque contagii hujus febris denſiflimi 
adhuc caligine latere, 

CAUSA PROXIMA. 


Tyrni, tam proximae, quam excitantis cau- 
fae, aeque ignoramus. Tot hac de re opiniones 
fuerunt, quarum pleraeque jam obſoluerunt, ut 
eas hic exponere nequaquam ſinunt hujus diſſer- 
tationis limites. 

Celebris Sydenhami, doctiſſimique Boerhavii 
doctrinae, vix ullos in noſtro aevo fautores ha- 
bent: recentior Culleni theoria, ob magnas, 
quibus premitur, difficultates, à multis hodie de- 
ſeritur: non enim rectè intelligitur cur atonia 
fpaſmum gignet: magnam debilitatem, nullo 
ſpaſmo huic ſuccedente quotidie videmus. 

Beddoeſius et Woodius nuper, ex eo praeſer- 
tim tempore, quo omnia novis chemicis princi- 
piis explanare, mos invaluit, proximam Typhi 
cauſam carbonii et hydrogenii redundantiae, aut 
oxygenii inopiae, attribuerunt; quum morbum, 
praeſertim mixtura ex nitrate potaſſae compoſita, 

aut 

aut medicamentis magnam vim oxygenii contiz 
nentibus, ſanatum aliquando viderunt. 


Si res ita ſe haberet, unumquemque Typho 


correptum, progrediente morbo, ſcorbuticum 


fieri, inde ſequeretur : practerea non facile quis 
concipere poteſt, quomodo cortex Peruvianus et 
vinum, adverſus hunc morbum, quid valere poſ- 
ſent, cum hoc hydrogenium, ille vero carbonium, 
magnopere ſuppeditent. 

Sagaciſſimus hujus Academiae Profeſſor opi- 
natur, ſanguinem, dum per extrema vaſa curſum 
legit, quandam ſubire mutationem qua calor 
evolvitur, et ſanguis ipſe aptior evadit ad organa 
ſecernentia ſtimulanda. Si autem actio horum 


vaſorum a ſtatu naturali deflexerit (quod in fe- 


bre accidere veriſimile eſt) haec mutatio ſaluti- 


fera male proceſſerit “. 


PROGNOSIS. 


* Dr. Rutherford's Clinical Lectures on Fever, 


PROGNOSIS, 


Non rard, febris per curſum ſuum quaedam 
ſigna futuri eventùs exhibet : ſed magna ſagaci- 
tate et prudentia hic /qpus eſt : peritiſſimus enim 
medicus lubrica morbi indole ſaepiſſimè decipi- 
tur. Saepe in morbi initio omnia ſymptomata 
mitia admodum apparent, omnique vacua peri- 
culo, cum ſubitò morbus in pejus ruit, et aeger 
improviſo fato occumbit. Saepe autem, poſt. 
quam morbus ad ſummum pervenit, et omnia 
ſigna peſſimi ominis eſſe videntur, febricitanti 
obrepit ſomnus, et levis ſudor manat cum ma- 
nifeſto omnium ſymptomatum levamine, et ae- 
ger, cum magna adſtantium laetitia ferè ſubitò 
convaleſcit. 

Cùm tamen multa ſigna à medicis notentur, 
quae nunc felicem, nunc funeſtum exitum, in- 
dicant, hic pro more ea exponemus. 

Si delirium fit leve, nec vires multüm fra- 

ctae; ſi facile recumbat aeger in alterutrum latus, 
et in lecto facile poſituram mutet; fi notte dor- 
miat et interdiu vigilet; ſi pulſus arteriarum, car- 
diacis adminiſtratis, pleniores fiant, ſi provecto 
morbo lenis adſit ſudor, aut diarrhoea affectio- 
nem capitis levans; ſi lingua, prius foeda, iterum 


munda et humida evadat, copioſiorque fiat ſa- 


liva, redeunte ſimul appetitu; fi urina nunc 


turbida, magna cum copia reddatur; ſi in di- 
verſis corporis partibus tumores benignae appa- 
rent indolis, vel aphthae prius fuſcae albidae fi- 
ant; ſi haec, inquam, ita contingant, omnia ae- 
gro fauſta ſucceſſura ominandum eſt. 

Cam verd omnia morbi ſigna magnam debi- 
litatem indicanr, aut humorum ad putredinem 
proclivitatem annunciant, nihil fauſte praeſa- 
gire poteſt medicus vel confidentiſſimus. 

Peſſimi ominis ſigna ſunt : I. In functionibuus 
animalibus, extrema laſſitudo, ad omnem mo- 


tum impotentia, cùm in lecto reſupinus jacet ae- 


ger, cruribus extenſis, aut deorſum ad pedes 


lecti prolabitur, omni prorſus vi deſtitutus; cùm 
conſuetum 

conſuetum imperium muſculorum voluntati pa- 
rentium ex parte deſtruitur, et motus eorum 
irregulares admodùm fiunt; verbi gratia, fi ma- 
nus et labia tremunt, tendines ſubfiliant, nervi 
diſtenduntur, oculi ſtrabiſmo afficiantur, aut eo- 
rum motus admodòùm lenti fiant ; cùm omnes 
ſenſus admodùm obtuſi evadunt, nec ſolitis ſti- 
mulis excitari poſſunt; fi oculi luce admota fixi 
remaneant, neque ullus pupillae motus obſerve- 
tur, aut omnia obſcura vel duplicia videt aeger; 
fi ita vitientur auditus organa, ut ſurditas uni- 
verſa, aut conſtans aurium tinnitus inde ſequa- 
tur; cum mentis facultates diſturbantur, ut ve- 
terno, comate, pervigilio, diris inſomniis, deli- 
rio atroci, perpetuò vexeter aeger. II. In fun- 
ctionibus vitalibus : pulſus valde debiles et abnor- 
mes, frigidi ſudores, faciei pallor, livor ungui- 
um, manuum, pedum, ſummi naſi, et aurium 
frigus, deliquium animi ex mutata poſitura, 
vel ex leviſſimo motu, reſpiratio laeſa, brevis, 
frequens, difficilis, nullo praegreſſo pulmonum 
morbo. III. In functionibus naturalibus : cum 

D 2 debilitas 

debilitas ventriculi inſignis adeſt, et aeger ano- 
rexia, nauſea, vomitu, conſtanter plectitur; cùm 
guſtus et olfactus penitũs corrumpuntur; cum 
ſphincteribus paralyſi affectis, urina et facies in- 
ſcio aegro profluunt, cum ita afficiantur pharyn- 


gis muſculi, ut devorandi facultas penitùs de- 


leatur. 


RATIO SYMPTOMA'TUM. 


Sensvus generalis laſſitudinis, et virium pro- 
ſtratio, pro cauſa agnoſcunt contagium jam re- 


ceptum in corpus, vi ſua infirmante fibras mu- 


ſculares, totumque corpus afficiens. 


Pulſus frequentes et abnormes a diſturbata 
actione cordis pendere videntur; five cor, pro- 
pter magnam debilitatem, una contractione ſeſe 
deplere non valeat, ac proinde ad motus fre- 
quentiores cieatur, vel quia adeo irritabile fa- 
ctum eſt, ut minore ſanguinis copia ſtimuletur, 
aut quia tandem illud, diverſo prorſus ac antea 

modo, 

modo excitet, ſanguis conſuetas dotes non am- 
pliùs retinens. 

Urinae pallor initio morbi, ſpaſticà conſtri- 
Cone, qua fit ut craſſiores partes recuſent re- 
num ſecernentia organa, pendet: cùm deinde 
rubrior fit, id evenit quia tum renum vaſcula 
magis relaxantur, et craſſioribus partibus facilior 
patet exitus: quanquam multorum ſecretionum, 
quae tum fit mutatio, aut quarundam aliarum 
ſuppreſſio, non immeritò aſcribatur inſignibus 
mutationibus quas patitur ſanguis per extrema 
vaſcula tranſiens : jam ſecretionibus perficiendis 
minus idoneus ; hinc faliva deficit ; lingua ni- 
greſcit : perturbantur omnes naturales functio- 
nes. 

Stupor et vertigo, è languidiore per cerebrum 
ſanguinis motu, oriri videntur. 

Proclivitas ad animi deliquium in fitu corpo- 
ris erecto, ex ſanguine juſto minore quantitate 
ad caput miſſo, oritur. 

Tremores et ſubſultus tendinum magnam fi- 


brarum muſcularium irritabilitatem oſtendunt, 
qua 

qua fit ut faciliùs ſolitò afficiantur et convel- 
lantur. 

Faecum et urinae dejectiones involuntariae, 
ſphincterum paralyſin, aut debilitatem arguunt. 

Strabiſmus, viſus obſcuritas, vel defectus, à 
muſculorum quorundam oculi debilitate partis 
retinae laeſione, cauſam ducunt : quarundam 
partium frigus inaequalem ſanguinis circuitum 
annunciat, minore qui par eſt ad has partes de- 
vecti quantitate. 

Sudores gelidi et viſcidi partim oriuntur cau- 
ſis modò enumeratis, partim cutis ejuſque vaſis 
laxitati, quae humores facilids elabi ſinit. 

Oriuntur petechiae i cutaneis vaſculis ita de- 
bilitatis ut rubri ſanguinis globuli facilè per eo- 
rum ora elabantur, fortaſsè à quadam ſanguinis 
tenuitate. 


RATIO 


RATIO MEDENDI. 


Cum febris, ſecundum multos medicos, nihil 
aliud fit quam falutaris conatus naturae ad no- 
xam corpori illatam repellendam, inde conclu- 
dere par eſſet nullis hic remediis opus eſſe, natu- 
ramque ſuis propriis viribus committendam eſſe. 
Quanquam in multis caſibus hoc tutò fieri poſſet, 
cim tamen detrimentum corport illatum mag- 
num eſt, ſagaciſſimi certe medici erit conatus, 
naturae vel adjuvare vel moderare prout res po- 
ſtulaverit: et in hoc magna pars medendi ratio- 
nis in febribus conſiſtit. Haec igitur in Typho 
inſtituenda ſequentibus confiliis abſolvi poteſt: 
I. Spaſmus removendus eſt, nimiuſque febris re- 
nixus debellandus. II. Cauſis debilitatis obviam 
eundum. III. Per ſtatus Typhi poſteriores procli- 
vitati humorum ad putredinem obſiſtendum elt : 


eademque jam incepta corrigenda eſt. 


. ConsILIUM 

ConslLiuM PRIuuu. 


Inter remedia ad ſpaſmum extremorum tol- 
lendum idonea, memorari debent emetica, di- 


luentia, ſales neutri, balnea, fomenta, &c. 


Emetica non immeritò laudata ſunt, et ſaepe 


adhibita: vixque ullum potentiùs remedium ad 


ſpaſmum tollendum, quin imò ad febrem diſcu- 


tiendam ſi mature adhibeantur, notum eſt. In- 


numera referri poſſent exempla in quibus, eme- 
ticis opportunè adhibitis, morbus ſtatim diſcuſſus 
eſt. Haec, non ſolùm fibras ventriculi muſcula- 
res afficiendo, propter intimum inter hunc et 
cutem conſenſum, ad actionem cient vaſa 
minima cutis, adeo ut ſanguis in haec vaſa 
magis impellatur, ſpaſmuſque ea conſtringens 
folvatur, ſed etiam cruditates et viſcidam pi- 
tuitam qua gravatur ventriculus, evacuant, et 
ductus biliares et pancreaticum emulgent, et in- 


de materiam, non rarò morbi fomitem, et per 


ejus 


1 


ejus curſum aegro plurimùm nocituram, expel- 
lunt. In morbi igitur initio, prudentis erit me- 
dici tentare quid haec valeant. Porro inter eme- 
tica duo potiſſimùm celebrantur, nempe radix 
ipecacuanhae, et antimonium. Inter antimonii 
praeparationes prae ceteris antefertur antimoni- 
um tartariſatum: huic enim ſatis certae, miteſ- 
que ſunt facultates, cum aqua multùm ſoluto, 
parvis et repetitis doſibus dato: ita tamen adhi- 
beri debet ut, cito, facilem plenamque vomitio- 
nem moveat. Si antimonium tutò adhiberi non 
poteſt, et eligitur aliud remedium, ipecacuanha 
recens in pulverem redacta, adminiſtretur, aut 
eadem cum vino infuſa: haec in multis caſibus 
mitiſſimum, optatiſſimumque remedium inve- 
nitur. | 

Diluentia. Haec perſpirationem expedientes 


ad ſpaſmum ſolvendum plurimùm conferunt, 


acriaque in primis viis diluunt et obtundunt : 


hoc conſilio plurimùm aquae olim in febribus 


adhibebatur, ſub nomine diaetae aqueae : quo- 


niam tamen nimia liquidorum copia nocere po 


F. teſt, 

teſt, et magnam debilitatem inducere, haec me- 
thodus non immeritò deſuevit. | 
Decocta avenacea aut hordeacea, aut cola; aut 
ſalium quorundam ope gratè acidula facta; 
aqua ſuper toſtum panem infuſa, aut cum lacte 
mixta ; cereviſia tenuis, tantoperè ab illuſtri 8y- 
denhamo adhibita, et alia hujuſmodi pro diluen- 
tibus aegro ſunt adminiſtranda: et quoniam 
idem potus, multùm repetitus, faſtidium procre- 
are poteſt, horum potuum varietatem praeſcri- 


bere debet medicus. 

Praeter potus diluentes, /ales neutri cum in- 
ſigni beneficio adhibentur. Hi in certa quanti- 
tate in ventriculum recepti, paulo pòſt ſenſum 


caloris in cutem generant, et inde non rarò faci- 
lis erumpit ſudor : praeterea fales hi vomitum, . 
qui tam ſaepe primum febris ſtatum infeſtat, ple- 
rumque optime ſedant, et fic multum aegro le- 
vamen afferunt. Qui ex alkali fixo, et acido 
vegetabili, conficiuntur, prae caeteris antepo- 
nendi ſunt : quanquam fal alkalinum volatile ut- 

dem nativis acidis mixtum, non rard uſurpatur. 
Infigniter prodeſt, ad vomitum compeſcendum, 
hauſtus tHe qui, alkalinus gfferveſcens dicitur ; per 
vim atris fixi eodem tempore extricati, irritabili- 


tas ventriculi multùm levatur. | 
Balneum calidum ab antiquis ut patet è ſeri- 
ptis Galeni et Celſi, in febribus adhibitum fuit. 
Inter recentiores, celebr. Gilchriſt eo feliciter 
uſus eſt : id tamen nunc minus frequenter uſur- 
patur. Recens balneum frigidum, curà et expe- 
rimentis ſagaciſſimi Doctoris Currie Liverpooli- 
enſis, in uſum revocatum eſt: diverſo tamen ac 
antea modo; plurima frigida in corpus aegri af. 
fuſa, vel ipſo in frigidarium deſcendente. Hu- 
juſmodi lavatio frigida optimos effectus habere 
uſu reperitur: poſt eam enim pulſus brevi mo- 
deratior fit, reſpiratio magis libera, exhalatio per 
cutem reſtituitur, extinguitur ſitis, et lingua fit 
nitida, aeger deinde ſomno fruitur; tandem om- 
nia ſymptomata miteſcunt: hoc praeſtantiſſimum 
remedium nonnunquam febrem incipientem ſta- 
tim diſcutit: ſi ſero adhibeatur non efficax eſt, 
E 2 aliquan- 

aliquantulum tamen levaminis non rarò affert. 
Balneum pluvigſum cautè adminiſtrari debet, 
non quidem in omni febris ſtatu: ſi frigus ur- 
geat vel ſudor prorumpat, ab eo abſtinendum eſt. 
Cum gradus caloris ad 98, 100 vel 101 thermo- 
metri Farenheitiani augeatur, cum beneficio Ja- 
vatio frigida adminiſtratur, hancque bene fert ae- 


ger. Si balneum pluvioſum aegro, aut ejus co- 


gnatis reluctantibus, minus commodè praeſcribi 
poſſit, in ejus locum lavationes cum aqua pau- 
lulum tepida, vel cum aceto mixta, adhiberi 
poſſunt. Dum haec remedia primo quod indica- 
vimus conſilio praeſcribuntur, diaeta interim te- 
nuis, regimenque antiphlogiſticum non omitten- 
da ſunt. Optime conveniunt ptiſana, fructus 


aceſcentes ut aurantia, &c. quae febricitantibus 


gratiſſima ſunt, et ad refrigerendum corpus mul- 


tum pollent. 
Cautè vitandi ſunt omnes ſtimuli, qui aegro 
moleſtiam afferre poſſunt : cavendum eſt ab o- 


mni mentis, et ſenſuum irritamine, qualia lux, 


ſtrepitus, meditatio nimia, colloquia quae atten- 


tionem 


tionem animi requirunt. Alvi duritiae occurren- 
dum eſt clyſteribus, pro re nata repetendis, vel 
catharticis mitioribus, viz. tartaro purificato, 
manna, caſſià, tamarindis, ſoda phoſphoratà, &c. 
Somnus per noctem aegro conciliandus eſt, 
anodynorum ope, veluti opio, quod potiſſimùm 
prodeſt ſi irtitabilitas, delirium, vel convulſiones, 
ex nimia debilitate, et mobilitate oriantur. Cum 


caput dolet, et aeger comatoſus fit, epiſpaſtica, 


non ſine levamine, capiti vel nuchae apph- 


Cantur, 


COoONSILIUM SECUNDUM. 


Ea medicamenta, quae aliqua roborante, et 
cardiaca virtute gaudent, ad debilitatem Typho 
inductam removendam tonumque reſtituendam, 
optimè indicantur. Inter haec, cortex Peruvia- 
nus, et vinum, locum primum ſibi vindicant. 
De cortice Peruviano hoc obſervandum eſt: fi 
aliqua ſit in morbi initio phlogiſtica diatheſis, aut 


imbecillis 

imbecillis ventriculus nimis hoc remedio grave- 
tur, ejus ufus poſtponendus eſt : alias manu fatis 
libera adhiberi poteſt, forma, et doſi, viribus et 
ſtatui aegri convenientibus. | 
Hodie, in febribus, vinum ferè ubique prae- 
ſcribitur : cautè propinatum, inter omnia car- 
diaca adhuc nota, praecipuum eſt: roborantem 
et ſtimulantem vim habet; ventriculo gratum 
eſt, actionem cordis et arteriarum excitat, do- 
lorem et delirium lenit. Prodeſt imprimis cùm 
omnia ſymptomata magnam debilitatem oſten- 
dunt, five initio ſive decurſu morbi; cum illud 
bene fert aeger eo liberalius ſumendum eſt: ſi 
verò ſanguis caput verſus refluat, et phrenitidis 
periculum ſit, vinum et omnia ſtimulantia fugi- 
enda ſunt cane pejus et angue. Vini quantitas 
pro confuetudine morbi, duratione, aegri ſtatu, 
appetitu, aut faſtidio, et pro vini jam ſumpti, 
effectibus, determinanda eſt. 
Opium ut optimum cardiacum, a Sydenhamo, 
et aliis illuſtr. medicis, laudatum eſt : rite adhi- 


bitum, multas moleſtiae cauſas ſuſpendit ; vires- 
que 

que acgri multum reficit : praeter haec, multa 
aromata praeſcribi poſſunt, veluti confectio car- 
diaca, et alia hujuſmodi, prout requirit aegro- 
tantis ſtatus. 

Frigus, quod inſigni roborante vi gaudet, cor- 
pori debite applicatum, adhiberi poteſt: five ae- 
grum aeri externo frigidulo exponendo, five 
potus frigidos huic adminiſtrando. 


Cons1liuM TERTIUM. 


Cùm aliqua humorum ad putredinem procli- 
vitas deprehenditur, huic obveniendum eſt, ſe- 
duld omnem applicationem materiae putridae vel 
putreſcentis ablegando : aeger, fi fieri poteſt, a 
locis atre vitiato repletis amovert debet. Aer 
in cubiculo frequenter renovandus eſt: omnis ef- 
fluviorum accumulatio caute vitanda : et idcirco 
ſtragula, et induſia lintea, ſaepe mutanda ſunt : 
praeter haec, materia putreſcens, quae in cor- 


pore congeritur, arceri debet : alvum ſaepe de- 
plendo 

plendo lenibus enematibus : et excretiones uri- 
nae et perſpirationis promovendo diluentibus et 
ſalibus neutris, jam memoratis. Ea interim re- 
media praeſcribi debent, quae directè putredint 
obſtare, et hanc corrigere, noſcuntur: veluti 
cinchona et vinum, ſucci pomorum vel pyro- 
rum fermentati, cereviſia Londinenſis: et alia 
hujuſmodi quae inter antiſeptica numerantur. 

Cum magna fit in acido carbonico vis ad pu- 
tredinem ſiſtendam, et corrigendam, id enim 
non ſolùm in corporibus vita privatis, corruptio- 
nem ſiſtere, ſed etiam in rebus jam corruptis, 
ſuum ſolitum gratumque odorem, redintegrare 
fertur: copia ejus idonea aquae immiſta, ſub 
ſorma enematis in anum injici poteſt; aut aëri 
immiſta in pulmones inhalari. 

Frigus, magna quoque antiſeptici qualitate 
gaudet, et idcirco liberè corpori admoveatur. 

Cùm aegrotans convaleſcere inceperit, maxi- 
ma cura adhibenda erit, ne febris iterum redeat 
propter debilitatem morbo inductam: hine uſus 


medi- 

medicamentorum roborantium non illicd omit- 
tendus ; in his diu perſeveret aeger neceſſe eſt. 
Diæta ſit primùm levis, ſed ſatis nutriens; ci- 
bus animalis non niſi parcà manu ſumatur. Om- 
nis denique error, ſive in ciborum quantitate, 
vel qualitate, evitandus. Moderata exercitatio, 
et prout vires benè tolerare poſſunt; balnea fri- 
gidula, et omnia quæ vires dent nervis et mu- 
ſculis, ſenſim adhibeantur, donec æger, integras 
vires recuperans, conſuetà iterum fruatur vale- 


tudine, 


* 

